Missatge: M'agradaria obrir un nou tema al fòrum: què opineu vosaltres sobre la situació actual de la llengua catalana? Quin creieu que serà el seu futur? Jo cada cop sento una influència major del castellà en la parla quotidiana catalana. Hi ha una teoria que afirma que el català camina cap a un procés d'assimilació amb el castellà, és a dir, la seva desaparició està a la vista. D'altra banda, creieu que l'ús social del català s'ha incrementat en els darrers anys? Aquest fil podria ser molt útil si tots aportéssim el nostre parer i prenguéssim consciència que, potser, les nostres properes generacions no gaudiran del plaer de parlar català com a llengua materna. Per als més interessats en aquest tema, recomano aquest article d'opinió, en el qual l'autor aporta arguments convincents sobre el fet que el català està en perill d'extinció: http://www.scgenealogia.org/catalunya/catala/catalaperill.htm El català, veritablement, es troba amenaçat per diversos factors: Estat espanyol amb voluntat uniformadora, ús massiu del castellà socialment, fragmentació interna de la llengua catalana... A més, potser caldria afegir que molts catalanoparlants tenen un complex d'inferioritat per comparació amb els castellanoparlants. Tot i que defensem la nostra llengua per tots els mitjans, immediatament passem al castellà si algú es dirigeix a nosaltres en aquesta llengua. Així doncs, la gent espanyola que viu al nostre país comprova que s'hi pot arribar molt lluny, a Catalunya, sense necessitat de tenir ni les més bàsiques nocions de llengua catalana. La veritat, mai no entendré aquesta marginació que diàriament pateix la nostra llengua. Tal com està la situació, ha arribat l'hora de deixar els desitjos de banda i d'actuar. Posem fil a l'agulla!
Emocions: sadness
anticipation
fear
joy

Resposta: Deu anys enrere, els qui ja advertíem de la progressiva i constant gravetat de la situació de la llengua ens titllaven d'alarmistes, d'apocalíptics, falsos visionaris i moltes més coses. Doncs bé, aquí en teniu els resultats. Passegeu-vos un dia pel centre de Barcelona i per la seva immensa àrea urbana. Vosaltres mateixos. El català, segons en quins llocs, ha pràcticament desaparegut. Però és clar, afirmar això no queda políticament correcte i talla molt el rotllo, oi? Doncs continuem amagant el cap sota l'ala i fem veure que tot va molt bé. Així anem! salut.
Emocions: sadness, anger